**דו"ח בקרה במרכז לבריאות הנפש שלוותה- 07.08.2017**

בתאריך 07.08.2017 נערכה בקרה רב מקצועית במרכז לבריאות הנפש שלוותה.

הבקרה בוצעה על ידי צוות מלשכת הפסיכיאטר המחוזי וצוות בקרה ארצי.

הצוות מלשכת פסיכיאטר מחוזי: ד"ר מ. לבן-פסיכיאטרית מחוזית, תומר לוי-מרפאה בעיסוק, שלומי עזר- עו"ס, פטריסיה זרזקי בן עמי-אחות ורינה שמש-אחות, ע/פסיכיאטרית מחוזית לבקרה.

צוות משרד הבריאות: גב' שירלי רחמיאל- מחלקת תזונה, ד"ר עבד מסארווה- מרכז שירות דנטלי

הבקרה כללה מפגש עם הנהלת המרכז, מנהל המחלקה הנבדקת וצוות העובדים, שיחות עם מטופלים כמו כן נבדקו רשומות רפואיות.

במפגש עם ההנהלה, ד"ר קרון, מנהל המרכז לבריאות הנפש שלוותה, ערך סקירה כללית עדכנית אודות המרכז.

**נתונים:**

 בביה"ח 139 מיטות אשפוז מתוכם 30 מיטות נוער. בטיפול יום 30 מקומות למבוגרים

 ו 10 במרכז "גשר" לנוער .

 אגף האשפוז כולל: מחלקת מיון והשהיה, 4 מחלקות לאשפוז מבוגרים, מחלקה של

 הילד והמתבגר ומחלקה לטיפול יום.

 השרות האמבולטורי כולל: מרפאת מבוגרים, מרפאת ילדים ונוער, מרפאה

 פסיכוגריאטרית וכן מרפאות קהילתיות ברעננה ובכפר סבא ומרפאת ילדים ונוער

 בהרצליה.

 כמו כן, ניתן שירות יעוץ פסיכיאטרי למרפאות הכללית במחוז, שירות יעוץ פסיכיאטרי

 בבית חולים מאיר ומופעל מרכז "גשר" בכפר סבא לטיפול בבני נוער במצבי משבר,

 מועדונית, הערכה והכנה לשיקום, מעבדה קוגנטיבית, בית ספר על יסודי ויחידה

 לטיפול ב ECT/EMS.

1. **נתונים- 2016**

סה"כ מס' קבלות: 1294

 מס' קבלות חדשות: 489 (37.7%) עליה ב 10% לעומת 2014

 מס' קבלות חוזרות: 805 (62.2) ירידה ב 10% לעומת 2014

קבלות חוזרות עד חודש לאחר השחרור: 244 (18.8% מכלל הקבלות) עליה ב3% לעומת 2014

מס' טיפולים בנזעי חשמל: 1983

פירוט טיפול בנזעי חשמל

|  |  |  |  |  |
| --- | --- | --- | --- | --- |
| שנה | אמבולטורי | מס' מטופלים אמבולטורית | אשפוז | מס' מטופלים באשפוז |
| 2016 | 1298 | 77 | 685 | 58 |
| 1-6/2017 | 643 | 67 | 364 | 33 |

מאושפזים בצו/ הוראה נכון ליום 01.08.2017

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |  |  |
| --- | --- | --- | --- | --- |
|  | מאושפזים | בצו | בהוראה | סה"כ בכפיה |
| נוערומבוגרים | 144 | 18  | 29 | 47 |
| אשפוז יום | 37 |  |  |  |

 |  |  |  |

1. **אירועים חריגים בשנת 2016:**

סה"כ 122 דווחים על אירועים חריגים.

עיקר תחומי הדיווח:

ניסיונות התאבדות- 2

ניסיונות לפגיעה עצמית- 39

היעדרויות- 7

בריחות- 5

פטירות- 0

מספר מקרי אלימות ופציעות

אלימות כלפי צוות מצד מטופלים ובני משפחה- 27.

אלימות כלפי מטופלים ומשפחותיהם מצד צוות- 0.

אלימות כלפי מטופלים ומשפחותיהם מצד מטופלים ובני משפחה-25.

פציעות של מטופלים-4.

פציעות של צוות- 13.

**(3)** **ניהול סיכונים**

קיים פורום ניהול סיכונים. התקיימו 3 פגישות. פועלים על פי תוכנית של שרותי בריאות כללית.

(4) טיפול בפניות הציבור:

קיימת תיבת תלונות/פניות נגישה וזמינה בכל מחלקה. התלונות מועברות לממונה על פניות הציבור ונבדקות על ידי הגורמים הרלוונטים.

מספר הפניות שהתקבלו במהלך שנת 2017 : 30 תלונות, 2 ברורים ו 15 מכתבי תודה והערכה.

נושאי התלונות העיקריים:

התנהגות (4), איכות השירות (4), טיפול רפואי/ סיעודי (6) תורים (1) שרות לקוי (2).

**(5)** **ועדת אתיקה:**

חברי הועדה נבחרו על פי הנוהל. הועדה לא התכנסה במהלך השנה כוועדה סטטוטורית אלא כוועדה מייעצת לשאילתות של פסיכיאטרים מבית החולים.

(6) ועדת הלסינקי:

 מתבצעת על פי הנוהל. במהלך שנת 2016 התקיימו 3 ישיבות ואף בשנת 2017 התקיימו

 3 ישיבות

(7) ועדה לטיפול בנפגעי אלימות במשפחה, ניצול מיני והזנחה של קטינים וחסרי ישע-

 לא מתקיימים מפגשים על פי חוזר מנכ"ל מס' 26/03 מיום 19.11.03 לפחות אחת לרבעון.

במהלך 2017 התבצעו סדנאות בנושא מניעת אלימות- דה אסקלציה להתמודדות עם מטופל סוער. מתוכננות סדנאות נוספות בהמשך.

**(8) השתלמויות עובדים:**

כל הסקטורים מקיימים פעילויות הדרכה והעשרה הן בסקטור עצמו והן ברובד רב מקצועי.

**(9) תנאי סף לרישוי**

לא קיים אישור כיבוי אש

**בקרה במחלקה א:**

מחלקה פעילה, פועלת כמחלקת רצף (אשפוז סגור ואשפוז פתוח באותה מחלקה). במחלקה 30 מיטות, בעת הבקרה מאושפזים 30 מטופלים, 17 נשים ו 13 גברים. התנאים הפיזיים אינם טובים- החדרים מיועדים ל-4 מטופלים. בחדרים הוכנסה מיטה חמישית, דבר היוצר צפיפות. חדר ששימש כמועדון הוסב לחדר לינה בצד הנשים. בשירותי נשים תא אחד מתוך שלושה אינו תקין. רק מקלחת אחת מתוך 3 תקינה (מקלחת אחת ל- 17 נשים!). במקלחת עובש וטחב, הדלתות אכולות מרטיבות. השטחים המשותפים כוללים חדר רב תכליתי ( חדר יום (טלוויזיה)- חדר אוכל), חדר פעילות, חצר. מיעוט חדרי מטפלים וכן קטנים מאד.

ראה דוחות בקרה מצורפים:

מחלקה א', רפואת שיניים, תזונה, ריפוי בעיסוק, עבודה סוציאלית וסיעוד.

#### סיכום:

#### לשימור:

#### ארגון העבודה, הפעלת המחלקות ותוכניות הטיפול שהינן ברמה גבוהה.

1. הרישום והתיעוד בתיקי המטופלים מסודר ומפורט.
2. ההשקעה בתחומי ההדרכה, ההוראה וההשתלמויות השוטפות.
3. שביעות רצון מטופלים.

#### לשיפור:

1. יש להשיג ולהציג במיידי אישור כיבוי אש.
2. שיפור התנאים הפיזיים במחלקה א', הפחתת הצפיפות בחדרים ושיפוץ דחוף את המקלחות והשירותים.
3. לכנס את הועדה לנושא אלימות במשפחה, ניצול מיני והזנחה של קטינים חסרי ישע על פי חוזר מנכ"ל מס' 26/03 מיום 19.11.03 לפחות אחת לרבעון.

בנוסף, יש להתייחס להערות ולהמלצות המופיעות בדוחות המצורפים.

בכבוד רב,

ד"ר מ. לבן רינה שמש

פסיכיאטרית מחוזית אחות, ע/ פסיכיאטר מחוזי לבקרה

מחוז מרכז מחוז מרכז